wickkiey/tamil-wikipedia-chunked huggingface dataset:
# பூம் லா கணவாய்

## வரலாறு

### இந்திய சீன எல்லைக்கட்டுக் கோடு

- இமயமலையின் கிழக்கில் சீனாவும் இந்தியாவும் 3,500 கி.மீ. (2,100 மைல்) நீளமான நடைமுறை எல்லையில், உண்மையான கட்டுப்பாட்டுக் கோடு என்று அழைக்கப்படும் பரந்த நிலப்பரப்பின் மீது உரிமை கோருகின்றன. இமயமலைப் பகுதி பெரும்பாலும் தொலைவில், கரடுமுரடான மற்றும் பனி மூடியதாக உள்ளது. இருதரப்பிலிருந்தும் வீரர்கள் பல பகுதிகளில் ஒருவருக்கொருவர் சில மீட்டர்கள் தொலைவில் எதிர்கொண்டுள்ளனர்.
- எல்லை அதிகாரப்பூர்வமாக வரையறுக்கப்படவில்லை. இந்தியாவை ஆண்ட முன்னாள் பிரித்தானிய இந்தியாவின் ஆட்சியாளர்கள் அத்தகைய தொலைதூரப் பகுதியை வரையறுக்க வேண்டிய அவசியமில்லை என்று கருதினர். இந்தியா சுதந்திரம் அடைந்த பிறகு, இரு நாடுகளும் பொதுவான எல்லைக்கு உடன்படவில்லை.
# பூம் லா கணவாய்

## இதனையும் காண்க

- தவாங் மடாலயம்
- தவாங் மாவட்டம்
- இமயமலையின் சிகரங்கள் மற்றும் கணவாய்கள் பட்டியல்
- கோனா மாவட்டம்
# ஜாம்நகர் மக்களவைத் தொகுதி

**ஜாம்நகர் மக்களவைத் தொகுதி** (*Jamnagar Lok Sabha constituency*) என்பது மேற்கு இந்தியாவின் குசராத்து மாநிலத்தில் உள்ள 26 மக்களவை (நாடாளுமன்ற) தொகுதிகளில் ஒன்றாகும்.
# ஜாம்நகர் மக்களவைத் தொகுதி

## சட்டசபை தொகுதிகள்

தற்போது, ஜாம்நகர் மக்களவைத் தொகுதியில் குசராத்து மாநிலத்தின் சட்டமன்றத் தொகுதிகள் ஏழு அடங்கியுள்ளன. இவை:
| 76 | கலவாட் | எஸ்சி | ஜாம்நகர் | பிரவின் முச்சடியா | இதேகா | பா.ஜ.க |
| --- | --- | --- | --- | --- | --- | --- |
| 77 | ஜாம்நகர் ஊரகம் | இல்லை | ஜாம்நகர் | ராகவ்ஜிபாய் படேல் | பா.ஜ.க | பா.ஜ.க |
| 78 | ஜாம்நகர் வடக்கு | இல்லை | ஜாம்நகர் | தர்மேந்திரசிங் ஜடேஜா | பா.ஜ.க | பா.ஜ.க |
| 79 | ஜாம்நகர் தெற்கு | இல்லை | ஜாம்நகர் | ஆர்சி ஃபால்டு | பா.ஜ.க | பா.ஜ.க |
| 80 | ஜம்ஜோத்பூர் | இல்லை | ஜாம்நகர் | சிராக் கலரியா | இதேகா | பா.ஜ.க |
| 81 | கம்பாலியா | இல்லை | தேவபூமி துவாரகா | விக்ரம் மேடம் | இதேகா | பா.ஜ.க |
| 82 | துவாரகா | இல்லை | தேவபூமி துவாரகா | **காலியிடம்** | பா.ஜ.க | } |
# ஜாம்நகர் மக்களவைத் தொகுதி

## நாடாளுமன்ற உறுப்பினர்கள்

| 1952 | ஜெதலால் ஹரிகிருஷ்ண ஜோஷி | இந்திய தேசிய காங்கிரசு |
| --- | --- | --- |
| 1957 | மனுபாய் ஷா |  |
| 1962 |  |  |
| 1967 | என். தண்டேகர் | சுதந்திராக் கட்சி |
| 1971 | தௌலட்சின்ஜி பி. ஜடேஜா | இந்திய தேசிய காங்கிரசு |
| 1977 | வினோத்பாய் சேத் | ஜனதா கட்சி |
| 1980 | தௌலட்சின்ஜி பி. ஜடேஜா | இந்திய தேசிய காங்கிரசு |
| 1984 |  |  |
| 1989 | சந்திரேஷ் படேல் கோர்டியா | பாரதிய ஜனதா கட்சி |
| 1991 |  |  |
| 1996 |  |  |
| 1998 |  |  |
| 1999 |  |  |
| 2004 | விக்ரம்பாய் அர்ஜன்பாய் மேதம் | இந்திய தேசிய காங்கிரசு |
| 2009 |  |  |
| 2014 | பூனம்பென் ஹேமத்பாய் மடம் | பாரதிய ஜனதா கட்சி |
| 2019 |  |  |
| 2024 | } |  |
# விக்ரம்பாய் அர்ஜன்பாய் மேதம்

**விக்ரம்பாய் அர்ஜன்பாய் மேதம்** (*Vikrambhai Arjanbhai Madam*)(பிறப்பு 23 மார்ச் 1958) என்பவர் குசராத்து மாநிலத்தினைச் சேர்ந்த இந்திய அரசியல்வாதி ஆவார். இவர் 2004 முதல் 2014 வரை இரண்டு முறை இந்திய நாடாளுமன்ற மக்களவை உறுப்பினராக இருந்துள்ளார். இவர் குசராத்தின் ஜாம்நகர் தொகுதியைப் பிரதிநிதித்துவப்படுத்தினார். இவர் இந்தியத் தேசிய காங்கிரசின் உறுப்பினராக உள்ளார். இவர் 2014ஆம் ஆண்டு நடைபெற்ற இந்தியப் பொதுத்தேர்தலில் ஜாம்நகரில் பாஜக வேட்பாளரும் தனது மருமகளுமான பூனம் மேதத்திடம் தோற்றார்.
# முலு ஆயர் பேரா

**முலு ஆயர் பெரா** (*Mulu Ayar Bera*) என்பவர் இந்திய அரசியல்வாதியும் குசராத் மாநில அமைச்சரும் ஆவார். இவர் குசராத்தில் உள்ள பன்வாட் தொகுதியிலிருந்து இதன் 12வது சட்டமன்றத்திற்கான சட்டமன்ற உறுப்பினராகத் தேர்ந்தெடுக்கப்பட்டார். ஜம்கம்பாலியாவைச் சேர்ந்த இவர் 26 வயதில் குசராத் அரசின் அமைச்சரானார். 2022 குசராத்து சட்டமன்றத் தேர்தலில் ஆம் ஆத்மியின் இசுதன் காத்வியையும் இந்திய தேசிய காங்கிரசின் விகாரம் மடத்தையும் தோற்கடித்தார். இந்த தேர்தலில் இவருக்கு ரிலையன்ஸ் இண்டஸ்ட்ரீசின் பிமல் நத்வானியின் முழு ஆதரவைப் பெற்றார். இவர் குஜராத் அரசின் சுற்றுலா, வனம் மற்றும் சுற்றுச்சூழல் அமைச்சராவார்.
# மலாக்கா மாநில சட்டமன்றம்

**மலாக்கா மாநில சட்டமன்றம்** அல்லது **மலாக்கா சட்டப் பேரவை** (மலாய்: *Dewan Negeri Melaka*; ஆங்கிலம்: *Malacca State Legislative Assembly*; சீனம்: 雪兰莪州议会) என்பது மலேசியா, மலாக்கா மாநிலத்தின் சட்டப் பேரவையாகும்.  
மலேசியாவின் 13 மாநிலங்களில் ஒன்றான மலாக்கா மாநிலத்தில், சட்டங்களை இயற்றும் அல்லது சட்டங்களைத் திருத்தும் அவையாகும்.  
மலாக்கா மாநிலத்தின் தலைநகரமான மலாக்கா மாநகரில் இருந்து 7 கி.மீ. தொலைவில் உள்ள ஆயர் குரோ புறநகர்ப் பகுதியில் அமைந்துள்ள ஸ்ரீ நெகிரி மாளிகையில் *(Seri Negeri Complex)*; மலாக்கா மாநிலப் பேரவை கூடுகிறது.  
ஸ்ரீ நெகிரி மாளிகையில் மாநில அரசுச் செயலாளர் அலுவலகம், மாநில நிதி அலுவலகம், மலாக்கா மாநில நகராட்சி மன்றம் போன்ற உயர்மட்ட மாநில அலுவலகங்களும் ஸ்ரீ நெகிரி மாளிகையில் அமைந்துள்ளன.  
மலாக்கா மாநில சட்டமன்றம் ஒரு நாடாளுமன்றத்தைப் போல இயங்குகிறது. மலாக்கா மாநில சட்டமன்றம், மலாக்கா மாநிலம் தொடர்பான சட்டங்களை நிறைவேற்றுகிறது. அதன் உறுப்பினர்கள் பொதுத் தேர்தல் அல்லது இடைத் தேர்தல் மூலமாகத் தேர்ந்தெடுக்கப் படுகின்றனர்.  
ஒரு சட்டமன்ற உறுப்பினரின் பதவிக் காலம் ஐந்து ஆண்டுகள் ஆகும். ஒவ்வோர் ஐந்தாண்டுகளுக்கும் ஒரு முறை மலாக்கா சட்டமன்றம் கலைக்கப்பட வேண்டும்.
# மலாக்கா மாநில சட்டமன்றம்

### சபாநாயகர் தலைமை

மலாக்கா மாநில சட்டமன்றக் கூட்டங்களுக்கு சபாநாயகர் (*Speaker*) தலைமை தாங்குகிறார். தவிர விவாதங்களின் போது ஒழுங்கை உறுதிப் படுத்துகிறார். தற்போதைய சபாநாயகர் இப்ராகிம் டூரும் (*Ibrahim Durum*).  
சட்டமன்றத்தில் பெரும்பான்மை ஆதரவைப் பெற்ற கட்சி அல்லது கூட்டணி முதலமைச்சர் தலைமையில் மாநில அரசாங்கத்தை அமைக்கிறது. பின்னர் அவர் மாநிலச் செயற்குழுவை (*Majlis Mesyuarat Kerajaan*) நியமிக்கிறார்.
# மலாக்கா மாநில சட்டமன்றம்

## தற்போதைய மலாக்கா சட்டமன்றம் (2022)

| **அரசு** | **நம்பிக்கை ஆதரவு** | **Opposition** |  |  |  |  |
| --- | --- | --- | --- | --- | --- | --- |
| **பாரிசான்** | **பாக்காத்தான்** | **பெரிக்காத்தான்** |  |  |  |  |
| **21** | **5** | **2** |  |  |  |  |
| **18** | **2** | **1** | **4** | **1** | **2** |  |
| **அம்னோ** | **மசீச** | **மஇகா** | **ஜசெக** | **அமாணா** | **பெர்சத்து** | } |
# மலாக்கா மாநில சட்டமன்றம்

## மலாக்கா புவியியல்

மலாக்கா மாநிலம் மலேசியாவில் உள்ள 13 மாநிலங்களில், மூன்றாவது சிறிய மாநிலம். மலேசியாவில் வரலாற்றுச் சிறப்புகள் பெற்ற மாநிலமாக அறியப் படுகிறது.  
தீபகற்ப மலேசியாவின் தென் பகுதியில் உள்ள இந்த மாநிலத்தின் தலைநகரத்தின் பெயரும் மலாக்கா.
யுனெஸ்கோ நிறுவனம், 2008-ஆம் ஆண்டு ஜூலை 7-ஆம் தேதி மலாக்காவை உலகப் பாரம்பரியத் தளங்களில் ஒன்றாக அறிவித்தது.  
மலாக்கா மாநிலத்தில் மூன்று மாவட்டங்கள் உள்ளன. மத்திய மலாக்கா, அலோர் காஜா, ஜாசின் எனும் மூன்று மாவட்டங்கள். தென் மேற்கே மலாக்கா நீரிணையும் சுமத்திரா தீவும் இருக்கின்றன. வடக்கே நெகிரி செம்பிலான் மாநிலமும் தெற்கே ஜொகூர் மாநிலமும் உள்ளன.  
==மலாக்கா மாநில ஆட்சிக்குழு==||  
மலாக்கா மாநிலச் சட்டமன்றத்திற்கு ஓர் ஆட்சிக்குழு உண்டு. ஆட்சிக்குழுனர் அனைவரும் மாநில அமைச்சர்களின் தகுதிகளைப் பெற்றவர்கள். மற்ற சட்டமன்ற உறுப்பினர்களை விட இவர்களுக்குச் சலுகைகள் சற்றுக் கூடுதலாக இருக்கும். இவர்களுடைய பதவி காலம் ஐந்து ஆண்டுகள். மாநிலத்தில் அதிகமான வாக்குகள் பெற்ற ஆளும் அரசியல் கட்சி இந்தச் செயல் குழுவினரைத் தேர்வு செய்கிறது.  
மாநிலத்தின் தலைமைப் பதவியில் மலாக்கா ஆளுநர் இருக்கின்றார். மலாக்கா மாநிலத்தின் மலாக்கா ஆளுநரை மலேசிய நாட்டின் பேரரசர் நியமனம் செய்கின்றார்.  
மாநில அரசாங்கத்தின் தலைமைப் பீடமாக இருப்பது மலாக்கா மாநில முதலமைச்சர் துறை. இந்தத் துறை மாநில நிர்வாகத்தைக் கவனித்துக் கொள்கின்றது. 2010ல் மலாக்கா மாநிலத்தின் முதல் அமைச்சராக இருப்பவர் சுலைமான் முகமட் அலி (Sulaiman Md Ali).
# மலாக்கா மாநில சட்டமன்றம்

## மலாக்கா புவியியல்

### மலாக்காவின் முக்கிய நகரங்கள்

- மலாக்கா மாநகரம்
- அலோர் காஜா
- மஸ்ஜித் தானா
- ஜாசின்
- மெர்லிமாவ்
- பத்து பிரண்டாம்
- ஆயர் குரோ
- டுரியான் துங்கல்
- பத்தாங் மலாக்கா
- சுங்கை ஊடாங்
- பெம்பான்
- சிலாண்டார்
- அசகான்
# நய்யாலா மான்

நய்யலாவின் உடல் நிலை பெரும்பாலும் பாலினங்களுக்கு இடையில் மாறுபடும். ஒரு ஆய்வின் படி, இது அவற்றின் உடல் அளவுகளில் உள்ள வேறுபாடுகள் காரணமாக இருக்கலாம் எனப்படுகிறது. ஊட்டச்சத்து குறைபாடின் போது, வயதானவை மிகுதியன எண்ணிக்கையில் இறக்கின்றன. அவற்றில் பெரும்பாலானவை கிடாய்கள் ஆகும். நய்யாலாவில் குருதி மாதிரி எடுக்கும் முயற்சியின் போது, மன அழுத்தத்தின் காரணமாக வைட்டமின் ஈ அளவு மாறுபடுவது கண்டறியப்பட்டது.
# நய்யாலா மான்

## சூழலியலும், நடத்தையும்

நய்யாலா முக்கியமாக அதிகாலையிலும், பிற்பகலிலும் சுறுசுறுப்பாக இருக்கும். வெப்பநிலை ஆக இருக்கும் போது இவை பகலிலும், மழைக்காலத்தில் இரவிலும் உலவுகின்றன. பகலில் வெப்பம் முகுந்திருக்கும் நேரங்களில் அடர்ந்த புதர்களில் இவை ஓய்வெடுக்கின்றன.  
நய்யாலாகள் கூட்டமாகவே வாழ்கின்றன. ஒரு மந்தையில் பெரும்பாலும் பெண்மான்களும், குட்டிகளுமே காணப்படுகின்றன. ஒரிரு ஆண் மான்களும் மந்தையில் இருக்கலாம். மந்தைகள் பொதுவாக ஒன்றாக உலவும், தண்ணீர் குடிக்கும். ஒவ்வொரு குழுவிலும் இரண்டு முதல் பத்து மான்கள் உண்டு. மொசாம்பிக்கில் உள்ள ஜினாவே தேசிய பூங்காவில் நடத்தப்பட்ட ஒரு ஆய்வில், 67% வரையிலானவை ஒன்று முதல் மூன்று நய்யாலாக்களைக் கொண்ட குழுக்களாகவும், மீதமுள்ள மந்தைகளில் 30 நய்யாலாக்களைக் கொண்டவையாகும் இருப்பது தெரியவந்தது. மந்தைகள் அடிக்கடி பிரிந்து மீண்டும் உருவாகின்றன.  
ஆபத்தின்போது நய்யலா நாய் போன்று குரைத்து மற்ற விலங்குகளை எச்சரிக்கிறது. இந்த அம்சம் முக்கியமாக பெண் மான்களுக்கு உண்டு.
# நய்யாலா மான்

## சூழலியலும், நடத்தையும்

### இனப்பெருக்கம்

நய்யாலா ஆண்டு முழுவதும் இனப்பெருக்கத்தில் ஈடுபடுகிறது, ஆனால் வசந்த காலம் மற்றும் இலையுதிர்காலத்தில் இனச்சேர்க்கை உச்சத்தை அடைகிறது. இதற்கான காரணம் இன்னும் அறியப்படவில்லை, ஆனால் ஒளிக்காலத்துவம் மற்றும் விலங்கின் உணவுப் பழக்கம் காரணமாக கூறப்படுகிறது. பெட்டைகள் 11 முதல் 12 மாத காலத்தில் பாலுறவு முதிர்ச்சி அடைகிறன. கிடாக்கள் 18 மாதங்களில் (அவை ஐந்து வயது வரை சமூக ரீதியாக முதிர்ச்சியடையாதவைகளாக இருந்தாலும்) பாலியல் முதிர்ச்சி அடைகின்றன.  
பெண் மான்களின் கர்ப்ப காலம் ஏழு மாதங்களாகும். கர்பகாலம் முடிந்து ஐந்து கிலோ எலையுள்ள குட்டி பிறக்கிறது. பிரசவமானது பொதுவாக வேட்டையாடிகளின் பார்வையில் இருந்து விலகியதாக, புதர் போன்ற இடங்களில் நடைபெறுகிறது. குட்டி 18 நாட்கள் வரை மறைந்திருக்கும், தாய் அதற்கு சீரான இடைவெளியில் பாலூட்டூம். அடுத்த குட்டி பிறக்கும் வரை குட்டி தன் தாயுடன் இருக்கும்.
# இறப்பு விசாரணை அதிகாரி

**மரண விசாரணை அதிகாரி** அல்லது **கரோனர்** (**coroner**) என்பது ஒரு அரசு அல்லது நீதித்துறை அதிகாரி ஆவார். இவர் ஒரு மரணத்தின் முறை அல்லது இறப்பிற்கான காரணம் குறித்து விசாரணை நடத்த அல்லது உத்தரவிட அதிகாரம் பெற்றவர். மேலும் பிரேத பரிசோதனை அதிகாரியின் அதிகார எல்லைக்குள் இறந்து கிடக்கும் அடையாளம் தெரியாத நபரின் அடையாளத்தை உறுதிப்படுத்த அதிகாரம் படைத்தவர். மத்தியகாலத்தில் ஆங்கிலேயே அரச அதிகாரிகள் (sheriff) மரண விசாரணை அதிகாரிகளாகவும், நீதி விசாரணை (coroner's jury) செய்யும் அதிகாரம் செயல்பட்டனர்.  
அதிகார வரம்பைப் பொறுத்து, மரண விசாரணையாளர் தனிப்பட்ட முறையில் மரணத்திற்கான காரணத்தை தீர்மானிக்கலாம் அல்லது ஒரு சிறப்பு நீதிமன்றத்தின் தலைமை அதிகாரியாக செயல்படலாம். *கரோனர்* என்ற சொல் **Crown** எனும் *மகுடம்* என்ற சொல்லின் மூலத்திலிருந்து வந்தது.
# இறப்பு விசாரணை அதிகாரி

## கரோனரின் கடமைகள் மற்றும் செயல்பாடுகள்

இறப்பு பரிசோதனை அதிகாரியின் பொறுப்புகள், பிரேத பரிசோதனை அதிகாரியின் அதிகார வரம்பிற்குள் நிகழும் பாரிய பேரழிவுகள் தொடர்பான இறப்புகளின் விசாரணை மற்றும் சான்றிதழை மேற்பார்வையிடுவதை உள்ளடக்கியிருக்கும். ஒரு பிரேத பரிசோதனை அலுவலகம் பொதுவாக மரண விசாரணை அதிகாரியின் அதிகார எல்லைக்குள் இறந்தவர்களின் இறப்பு பதிவுகளையும் பராமரிக்கிறது.  
நீதி விசாரணைகளில் இறப்பு விசாரணை மேற்பார்வையிடக்கூடிய கூடுதல் தகுதிகளான சட்டம் மற்றும் மருத்துவத் தகுதிகளைப் பெறுவதற்கு உட்பட்டதாக இருக்கலாம். ஒரு மரண விசாரணை அதிகாரிக்குத் தேவைப்படும் தகுதிகள் அதிகார வரம்புகளுக்கு இடையே கணிசமாக வேறுபடுகின்றன. மேலும் அவை ஒவ்வொரு அதிகார வரம்பிற்கும் உள்ள நுழைவின் கீழ் விவரிக்கப்பட்டுள்ளன. பிரேத பரிசோதனை செய்பவர்கள், மருத்துவ பரிசோதகர்கள் மற்றும் தடயவியல் நோயியல் நிபுணர்களாக இருக்கலாம். They have different roles and responsibilities.
# இறப்பு விசாரணை அதிகாரி

## கரோனரின் கடமைகள் மற்றும் செயல்பாடுகள்

### இலங்கை

இலங்கையில் நீதித்துறை அமைச்சரகம் இறப்பு விசாரணை அதிகாரிகளை நியமிப்பர். எதிர்பாரத மற்றும் சந்தேக இறப்புகளில் மரண விசாரணையை இறப்பு விசாரணை அதிகாரிகள் மேற்கொள்வர். கொழும்பு, கண்டி போன்ற பெரிய நகரங்களில் செயல்படும் அரசு மருத்துவமனைகளுடன் இணைந்த இறப்பு விசாராணை நீதிமன்றங்களில் இறப்பு விசாரணை அதிகாரிகள் மற்றும் துணை அதிகாரிகள் செயல்படுவர்.
# இறப்பு விசாரணை அதிகாரி

## கரோனரின் கடமைகள் மற்றும் செயல்பாடுகள்

### ஆஸ்திரேலியா

ஆஸ்திரேலிய நாட்டின் 4 மாகாணங்களில் செயல்படும் உள்ளூர் நீதிமன்ற நீதிபதிகள் இறப்பு விசாரணை அதிகாரிகளாக செயல்படுவர்.
# இறப்பு விசாரணை அதிகாரி

## கரோனரின் கடமைகள் மற்றும் செயல்பாடுகள்

### கனடா

21-ஆம் நூற்றாண்டு முதல் கனடாவில் சந்தேக இறப்பு, எதிர்பாராத இறப்பு போன்றவைகளில் மருத்துவ பரிசோதகர் எனும் கரோனர் இறப்பு விசாரணையை மேற்கொள்வர்.
# தேசிய காட்டெருமை நாள்

**தேசிய காட்டெருமை நாள்** (*National Bison Day*) என்பது அமெரிக்கக் காட்டெருமையின் முக்கியத்துவத்தின் வருடாந்திர கொண்டாட்டமாகும். தேசிய காட்டெருமை நாளினை அதிகாரப்பூர்வமாக அங்கீகரித்து கூட்டாட்சி சட்டத்தை இயற்றுவதற்கான பிரச்சாரம் நடந்தது. இதற்கானச் சட்டம் இதுவரை நிறைவேற்றப்படவில்லை என்றாலும், ஐக்கிய அமெரிக்க மூப்பவையில் 2013 முதல் இந்நாளைக் கொண்டாட அங்கீகரித்து ஒரு தீர்மானத்தை நிறைவேற்றியுள்ளது.  
அமெரிக்கக் காட்டெருமைகளைப் பாதுகாப்பதில் ஈடுபட்டுள்ள இடங்களில் இந்நாள் கொண்டாடப்படுகிறது. இந்நாள் தொடர்பான நிகழ்வுகள் மற்றும் கொண்டாட்டங்களை ஏற்பாடு செய்தல், நிதியுதவி செய்தல் மற்றும் கலந்துகொள்வதுடன், பியர்ட்சு பார் காட்டெருமை பிரச்சாரம் தேசிய காட்டெருமை நாளினை கொத்துக்குறி மற்றும் தற்படம் மூலம் சமூக ஊடகங்களில் விவாதிக்க ஆதரவாளர்களை ஊக்குவித்தது.
# தேசிய காட்டெருமை நாள்

## சட்டம்

பல ஆண்டுகளாக, காட்டெருமை ஆதரவாளர்கள் அமெரிக்கக் காட்டெருமைகளை "அமெரிக்காவின் தேசிய பாலூட்டியாக" மாற்ற "வோட் காட்டெருமை" பிரச்சாரத்தைத் தொடர்ந்தனர். ஒவ்வொரு ஆண்டும் நவம்பர் மாதம் முதல் சனிக்கிழமையினை தேசிய காட்டெருமை நாளினை அதிகாரப்பூர்வமாக அறிவித்தனர். சமீப ஆண்டுகளில் செனட்டர்கள் மைக் என்சி (ஆர்-டபிள்யூஒய்) மற்றும் ஜோ டோனெல்லி (டி-ஐஎன்) ஆகியோர் தலைமையில் ஒவ்வொரு ஆண்டும் இந்நாள் குறித்த தீர்மானத்தை நிறைவேற்றுவதன் மூலம் ஐக்கிய அமெரிக்க மூப்பவை தனது ஒப்புதலைக் காட்டியது. மே 9, 2016 அன்று, அமெரிக்க அதிபர் ஒபாமா தேசிய காட்டெருமை மரபுச் சட்டத்தில் கையெழுத்திட்டார். இது அதிகாரப்பூர்வமாக அமெரிக்கக் காட்டெருமையை அமெரிக்காவின் தேசிய பாலூட்டியாக மாற்றியது.
# உலக கடற்புல் நாள்

**உலக கடற்புல் தினம்** (*World Sea grass Day*) என்பது கடல்சார் சுற்றுச்சூழலில் கடற்புல் மற்றும் அதன் முக்கிய செயல்பாடுகள் பற்றிய விழிப்புணர்வை ஏற்படுத்துவதற்காக மார்ச் 1ஆம் தேதி நடத்தப்படும் ஒரு வருடாந்திர நிகழ்வாகும்.
# உலக கடற்புல் நாள்

## பின்னணி

மே 27, 2022 அன்று, ஐக்கிய நாடுகளின் பொதுச் சபை உலக கடற்பாசி நாளினை ஏ/76/எல்.56 ஆவணத்தில் தீர்மானத்தை ஏற்றுக்கொண்டது. இது நிலப்பரப்பு சுற்றுச்சூழல் அமைப்புகளை விடக் கடற்பாசி சுற்றுச்சூழல் அமைப்புகளுக்கு கார்பனை நிலைப்படுத்த அதிக திறன் உள்ளது. ஐக்கிய நாடுகள் சபையின் உறுப்பு நாடுகள், அமைப்புகள் மற்றும் நிறுவனங்கள், அரசு சாரா நிறுவனங்கள், கல்வி நிறுவனங்கள், தனியார்த் துறைகள், நிலையான வளர்ச்சி மற்றும் காலநிலை மாற்றத்தைத் தணித்தல் மற்றும் தழுவல் ஆகியவற்றில் பங்களிப்பதற்காக உலக கடற்பாசி தினத்தைக் கடைப்பிடிக்குமாறு அழைப்பு விடுத்தது.
# கோனா மாவட்டம்

குறித்து பேசி தீர்க்க இந்திய-சீனா இராணுவ அதிகாரிகள் சந்திக்கும் இடம், பூம் லா கணவாய்]]
**கோனா மாவட்டம்** (**Cona County**) (; ), சீனா நாட்டின் திபெத் தன்னாட்சிப் பகுதியில் அமைந்துள்ளது. இதன் நிர்வாகத் தலைமையிடமான சோனா சோங் (Tsona Dzong) நகரம் *தவாங் சூ* (Tawang Chu) ஆற்றின் கரையில் உள்ளது. *சோனா சோங்* நகரம் பூம் லா கணவாய்க்கு வடக்கே 34 கிலோ மீட்டர் தொலைவில் உள்ளது. சோனா சோங் நகரத்தில் *சோனா சோங் கோட்டை* உள்ளது. கோனா மாவட்டத்தைச் சுற்றிலும் *சோனா சூ* (Tsona Chu) பள்ளத்தாக்குகள் சூழ்ந்துள்ளது. கோனா மாவட்டம்-தவாங் மாவட்டங்களுக்கு இடையே பூம் லா கணவாய் உள்ளது.  
கோனா மாவட்டம், இந்தியாவின் அருணாச்சலப் பிரதேசத்தின் தாவாங் மாவட்டத்தின் எல்லையை ஒட்டி வடக்கே அமைந்துள்ளது. திபெத்தின் தலைநகரான லாசா நகரத்திற்கு தென்கிழக்கே 364.8 கிலோ மீட்டர் தொலைவில் கோனா மாவட்டம் உள்ளது. அருணாச்சலப் பிரதேசத்தில் இந்திய-சீனா எல்லைப் பிணக்குகள் கொண்ட பகுதிக்கு வடக்கே கோனா மாவட்டம் உள்ளது. இந்திய-சீனாவிற்கான உண்மையான கட்டுப்பாட்டுக் கோடு இம்மாவட்டத்தில் எல்லை வழியாகச் செல்கிறது.
# கோனா மாவட்டம்

## இதனையும் காண்க

- திபெத் தன்னாட்சிப் பகுதி
- பூம் லா கணவாய்
- இந்திய-சீன எல்லைப் பிணக்குகள்
- தவாங் மாவட்டம்
# இராகிகுட்டா ஆஞ்சநேயர் கோவில்

****இராகிகுட்டா ஸ்ரீ பிரசன்ன ஆஞ்சநேயசுவாமி கோயில் (*Ragigudda Anjaneya Temple*) , பொதுவாக **இராகிகுடா கோயில்** அல்லது **இராகிகுடா ஆஞ்சநேய கோயில்** என்றும் குறிப்பிடப்படும் இது அனுமனுக்கு அர்ப்பணிக்கப்பட்ட கோயிலாகும். இது 5 ஏக்கர் பரப்பளவில் பரந்து விரிந்துள்ளது. இது இந்தியாவின் கர்நாடக மாநிலத்தில், பெங்களூருவின் ஜெயநகர் புறநகர்ப் பகுதியில் உள்ளது. இக்கோயிலில் இராமன், சீதா தேவி, இலட்சுமணன் மற்றும் முக்கிய கடவுளான சிவலிங்கமும் இதே வளாகத்தில் உள்ளது. கோவில் ஒரு குன்றின் மேல் உள்ளது. மலையின் அடிவாரத்தில் விநாயகர், நவகிரகங்கள் மற்றும் ராஜராஜேஸ்வரி ஆகியோருக்கு அர்ப்பணிக்கப்பட்ட ஒரு சிறிய கோயிலும் உள்ளது. கோவிலின் பக்கத்தில் உள்ள பெரிய பாறைகளில் பிரம்மா, விஷ்ணு மற்றும் சிவன் ஆகிய மும்மூர்த்திகளுக்கும் பொறிக்கப்பட்ட ஒரே சந்நிதியைக் கொண்டுள்ளது. The temple  
தற்போது பெங்களூரின் நம்ம மெட்ரோ பணிகள் கோவிலில் இருந்து 100 மீட்டர் தொலைவில் மஞ்சள் கோடு மெட்ரோ ரயில் நிலையமும் அமைக்க திட்டமிடப்பட்டுள்ளது.
# இராகிகுட்டா ஆஞ்சநேயர் கோவில்

## வரலாறு

கோயிலின் முக்கிய தெய்வமான ஆஞ்சநேய சுவாமியின் சிலை தினை அல்லது கேழ்வரகு (இராகி) குவியலில் இருந்து குட்டா என்றால் குன்று என்று பொருள். எனவே "இராகிகுட்டா" என்று அழைக்கப்படுகிறது. இந்த இடம் உள்ளூர் தலைவரின் மனைவியான சுதர்மா என்ற ஒரு பக்தியுள்ள பெண்ணால் இது உருவாக்கப்பட்டதென ஒரு கதை கூறப்படுகிறது அவளிடத்தில் ஒரு நாள் மும்மூர்த்திகள் நாடோடிகள் வடிவில் வந்து பிச்சை கேட்கிறார்கள். புதிதாக அறுவடை செய்த கேழ்வரகு (ராகி) தானியத்தை அவர்களுக்குக் கொடுக்கிறாள். அவளுடைய மாமியார் இதை ஏற்கவில்லை. அதைத் திரும்பப் பெற விரும்புகிறார். இது ஒரு புனிதமற்ற செயல் என்பதால், நாடோடிகள்கள் பிச்சையை வாங்க விரும்பவில்லை என்று கூறுகிறார்கள். இதனால் இராகி ஒரு மலையாக மாறுகிறது. இறுதியில், மும்மூர்த்திகள் அவளது தன்னலமற்ற நடத்தையால் மகிழ்ச்சியடைந்து, அவளுக்கு அவர்களின் புனித தரிசனத்தை வழங்குகிறார்கள். மும்மூர்த்திகள் குன்றின் அருகே தங்குவதற்கான விருப்பத்தையும் வெளிப்படுத்தினர். மேலும், தங்களை அருகிலுள்ள கற்களாக மாற்றிக்கொண்டனர். இந்த மூன்று கற்களும் இப்போது மும்மூர்த்திகளின் உருவங்களைத் தாங்கி நிற்கின்றன.  
இக்கோயில் 1969 இல் உருவாக்கப்பட்டு 1972-இல் பதிவு செய்யப்பட்டது.
# இராகிகுட்டா ஆஞ்சநேயர் கோவில்

## கலாச்சாரம்

கடந்த தசாப்தங்களாக, இந்த கோயில் இந்த வட்டாரத்தில் சமூக மையமாக மாறியுள்ளது. கோயிலைச் சுற்றிலும் வசதியற்றவர்களுக்கு கல்வி மற்றும் மருத்துவம் வழங்கும் ஒரு தொண்டு நிறுவனத்தைக் கொண்டுள்ளது.
# இராகிகுட்டா ஆஞ்சநேயர் கோவில்

## நேரங்கள்

### திங்கள் முதல் வெள்ளி வரை

காலை: 8.00 மணி முதல் 11.30 மணி வரை  
மாலை: 5.00 மணி முதல் இரவு 8.00 மணி வரை
# இராகிகுட்டா ஆஞ்சநேயர் கோவில்

## நேரங்கள்

### சனி மற்றும் ஞாயிறு

காலை: 8.00 முதல் மதியம் 12.30 வரை  
மாலை: 5.00 மணி முதல் இரவு 8.30 மணி வரை
# இராகிகுட்டா ஆஞ்சநேயர் கோவில்

## நேரங்கள்

### மகாமங்களராத்தி

சனிக்கிழமை காலை:11:00 முதல் 11:30 வரை & இரவு 8:00 முதல் 8:30 வரை
# அன்னவரபு ராம சுவாமி

**அன்னவரபு ராம சுவாமி** (*Annavarapu Rama Swamy*) இந்தியாவின் ஆந்திரப் பிரதேச மாநிலத்தைச் சேர்ந்த பாரம்பரிய வயலின் இசைக்கலைஞர் ஆவார். 1926 ஆம் ஆண்டு மார்ச்சு மாதம் 27 ஆம் தேதியன்று இவர் பிறந்தார்.
# அன்னவரபு ராம சுவாமி

## தொழில்

கர்நாடக இசைத் துறையில் ஆற்றிய பங்களிப்புகளுக்காக இவர் நன்கு அறியப்பட்டார். புதிய ராகங்கள் மற்றும் தாளங்களான வந்தன ராகம், சிறீ துர்கா ராகம் மற்றும் தினேத்ராதி தாளம் மற்றும் வேதாடி தாளம் போன்றவற்றைக் கண்டுபிடித்ததற்காக குறிப்பிடத்தக்கவராகத் திகழ்ந்தார். 2021 ஆம் ஆண்டில், கலை மற்றும் இலக்கியப் பிரிவில் இந்தியாவின் நான்காவது மிக உயர்ந்த குடிமக்கள் விருதான பத்மசிறீ விருதைப் பெற்றார்.மேலும் இவருக்கு 1983 ஆம் ஆண்டில் ஆந்திரப் பிரதேச சங்கீத அகாடமியின் உறுப்பினர் தகுதியும் வழங்கப்பட்டது.
# அன்னவரபு ராம சுவாமி

## விருதுகள்

- 1996 ஆம் ஆண்டு இந்திய அரசாங்கம் வழங்கும் சங்கீத நாடக அகாடமி விருது.
- 1983 ஆம் ஆண்டில் ஆந்திரப் பிரதேச சங்கீத் அகாடமியின் உறுப்பினர் தகுதி
- 2021 ஆம் ஆண்டில் இந்திய அரசாங்கம் வழங்கும் பத்மசிறீ விருது.
# ரூமா தேவி

**ரூமா தேவி** (*Ruma Devi*) ஓர் இந்திய சமூக சேவகரும், அலங்காராப் பொருட்கள் வடிவமைப்பாளரும் இராசத்தானின் பார்மரை சேர்ந்த பாரம்பரியக் கைத்தொழில் கலைஞருமாவார். இந்தியப் பெண்களுக்கான மிக உயர்ந்த குடிமகன் விருதான நாரி சக்தி விருது (2018) பெற்ற இவர் 30,000 க்கும் மேற்பட்ட கிராமப்புற பெண்களுக்கு வாழ்வாதாரத்திற்கான பயிற்சி அளித்து அவர்களை ஒரு வலையமைப்பில் இணைத்தார்..
# ரூமா தேவி

## ஆரம்ப கால வாழ்க்கை

ரூமா தேவி 1988 இல் பிறந்து, ராஜஸ்தானின் பார்மரில் உள்ள இராவத்சரில் வளர்ந்தார். 8 ஆம் வகுப்பு படிக்கும் போது பள்ளியை விட்டு வெளியேறினார். தனது குழந்தைப் பருவத்தில் தனது பாட்டியிடம் பூத்தையல் கற்றுக்கொண்டார். 17 வயதிலேயே திருமணம் செய்து கொண்ட இவருக்கு முதல் மகன் பிறந்து 48 மணி நேரத்திலேயே இறந்து போனது.
# ரூமா தேவி

## தொழில்

வருமானத்திற்காக சில வேலைகளைச் செய்ய ஆரம்பித்த இவர் 2006 ஆம் ஆண்டு தனது கிராமத்தைச் சேர்ந்த சுமார் 10 பெண்களை ஒருங்கிணைத்து சுய உதவிக் குழுவைத் தொடங்கி உபயோகித்த தையல் இயந்திரம் மூலம் துணி, நூல் பைகள் தயாரிப்பதற்கான பணியைத் தொடங்கினார்.  
பின்னர் பார்மரில் உள்ள *கிராமின் விகாஸ் ஏவம் சேத்னா சன்ஸ்தான்* என்ற அரசு சாரா அமைப்பில் 2008இல் உறுப்பினராக சேர்ந்து 2010 இல் அதன் தலைவரானார் தனது முதல் கண்காட்சியை 2010 இல் தில்லியில் நடத்தினார். பின்னர் 2016 இல் இராஜஸ்தான் பாரம்பரியத் திருவிழாவில் தனது முதல் கண்காட்சியை நடத்தினார்.இப்போது இந்தியா முழுவதும் உள்ள பழங்குடி கைவினைஞர்கள் மற்றும் சிறுபான்மையினரின் கைவினைப்பொருளை ஊக்குவிப்பதற்காக உழைத்து வருகிறார்.
# ரூமா தேவி

## விருதுகளும் கௌரவங்களும்

- இந்தியக் குடியரசுத் தலைவர் ராம் நாத் கோவிந்த் நாரி சக்தி விருதை (2018) வழங்கினார்.
- பிரபலமான இந்திய தொலைக்காட்சி நிகழ்ச்சியான "*கோன் பனேகா குரோர்பதி"*யில்(20 செப்டம்பர் 2019) அமிதாப் பச்சன் மற்றும் சோனாக்சி சின்காவுடன் மேடையைப் பகிர்ந்து கொண்டார்.
- அமெரிக்காவின் பாஸ்டனில் உள்ள ஆர்வர்டு பல்கலைக்கழகம் தனது 17வது அகில இந்திய மாநாட்டில் (15-16 பிப்ரவரி 2020) குழு உறுப்பினராக இவரை அழைத்தது.
- துபாயின் *கலீஜ் டைம்ஸ்* என்ற இதழில் இடம்பெற்றார். ]
- மகளிர் தினத்தின் சிறப்பு நிகழ்ச்சியான 'இந்தியன் ஐடல்' (10 ஜூலை 2021) என்ற நிகழ்ச்சியில் இடம்பெற்றார்.
- '2019 ஆம் ஆண்டின் TFI வடிவமைப்பாளர்' என்ற பட்டத்தை வென்றார்.
- இந்தியா டுடே இதழின் அட்டைப் பக்கத்தில் 2018 இல் 'தி நியூ பாரத்' என்ற தலைப்பில் அதன் ஆண்டுப் பதிப்பில் இடம்பெற்றார்.
- பழங்குடியினர் இந்தியாவின் நல்லெண்ண தூதர் மற்றும் தலைமை வடிவமைப்பாளர்.
- இராசத்தானின் *ராஜீவிகா* என்ற அமைப்பின் மாநில நல்லெண்ண தூதர்.
- ஜெய்ப்பூரில் உள்ள மகாத்மா ஜோதிராவ் புலே பல்கலைக்கழகத்தால் கலை மற்றும் துணித் துறையில் முனைவர் பட்டம் வழங்கப்பட்டது.
- கைவினைப் பொருட்களை மேம்படுத்துதலுக்காக இலங்கை அரசாங்கத்தால் சில்ப அபிமானி விருது:
- நெதர்லாந்தின் "பெண்களின் சிறகுகள்" என்ற அமைப்பினால் கௌரவிக்கப்பட்டார்.
# மலேசிய வெள்ளைக் கை கிப்பன்

**மலேசிய வெள்ளைக் கை கிப்பன்** (*Malaysian lar gibbon*) *கைலோபேட்சு லார் லார்*) என்பது கிப்பன் வகை குரங்குகளில் ஒரு சிற்றினம் ஆகும். இது வெள்ளை கை அல்லது லார் கிப்பனின் அருகிய இனத்தின் துணையினமாகும்.
# மலேசிய வெள்ளைக் கை கிப்பன்

## வாழிடம்

வெள்ளை கை கிப்பன்கள் காணப்படும் வாழ்விடங்களில் எண்ணெய் தாவரங்கள் நிறைந்த காடுகள், தாழ் நில மற்றும் சப்மண்டேன் மழைக்காடுகள், கலப்பு இலையுதிர் மூங்கில் காடுகள், பருவகால பசுமையான காடுகள் மற்றும் பீட் சதுப்பு காடுகள் ஆகியவை அடங்கும். இதனுடைய வாழிட வரம்புகள் 17 முதல் 40 ஹெக்டேர் வரை இருக்கும். இவை அதிக பட்சமாகக் கடல் மட்டத்திலிருந்து சுமார் 1,200 மீட்டர் உயரம் வரை காணப்படுகின்றன.
# மலேசிய வெள்ளைக் கை கிப்பன்

## உடலமைப்பு

மலேசிய வெள்ளைக் கை கிப்பன்கள் இரு நிறமுடையவை உரோமங்களைக் கொண்டவை. இவை இருண்ட சாம்பல் நிறமாகவோ, கருப்பு நிறத்திலிருந்து பழுப்பு நிறமாக இருக்கலாம் அல்லது வெளிர் களிம்பு நிறத்திலிருந்து வெளிர் பழுப்பு நிறத்தில் காணப்படும். முடி இல்லாத முகம் மிகவும் குறுகிய வெள்ளை அல்லது லேசான நிறமுடைய உரோமங்களால் வளையம் போன்று சூழப்பட்டுள்ளது. மற்றும் கைகள் மற்றும் கால்கள் இரண்டும் வெண்மையானவை. இவற்றின் நீளமான முன்கைகள், கைகள் மற்றும் கால்கள் மரங்களில் வாழ்வதற்கான தழுவல்களாகும். இது வன விதானங்கள் வழியாக முதன்மையாகப் பயணிக்கும். வெள்ளை கை கிப்பன்களுக்கு வால்கள் இல்லை. ஆண் குரங்குகளின் நீளம் 43.5 முதல் 58.4 செ.மீ. வரையும் பெண் குரங்குகளின் நீளம் 42.0 முதல் 58.0 செ.மீ. வரையும், ஆண்களின் எடை 5.0 முதல் 7.6 கிலோ வரையும் பெண்களின் எடை 4.4 முதல் 6.8 கிலோ வரையும் இருக்கும்.
# மலேசிய வெள்ளைக் கை கிப்பன்

## உணவு

மலேசிய வெள்ளைக் கை கிப்பன்கள் பெரும்பாலும் பழங்களை உண்ணக்கூடிய விலங்குகள். இவை கொடிகள், பழுத்த பழங்கள், இலை செடிகள், பூக்கள் மற்றும் பூச்சிகளையும் உண்கின்றன. மேலும் பழங்களைத் தேர்ந்தெடுத்து உணவாகச் சுவைக்கின்றன. இவை பழுத்த பழங்களையே உண்ணும்.
# மலேசிய வெள்ளைக் கை கிப்பன்

## இனப்பெருக்கம்

மலேசிய வெள்ளைக் கை கிப்பன்கள் பெரும்பாலும் ஒருதார மணம் கொண்டவை. இவை 2 முதல் 6 உறுப்பினர்களைக் கொண்ட சிறு குழுக்களாக வாழ்கின்றன. சிறு குழுக்களில் ஒருதார மணமும் எண்ணிக்கை மிகுதியாகக் காணப்படும் குழுக்களில் பலதார உறவுகள் காணப்படுகிறது. பெண்கள் 6 முதல் 9 ஆண்டுகள் ஆன நிலையில் இனப்பெருக்கம் செய்யத் தொடங்குகின்றன. ஆனால் 9 வயதில் முழுமையாகப் பாலின முதிர்ச்சியடைகின்றன. இவை ஒவ்வொரு 3.5 வருடங்களுக்கு ஒரு முறை ஒரு சந்ததியை மட்டுமே பெற்றெடுக்கின்றன. கர்ப்ப காலம் 7 மாதங்கள் ஆகும். பாலூட்டுதல் காலம் சுமார் 20 மாதங்களாக நீடிக்கின்றது. சந்ததிகளை ஆண்கள் நேரடியாகக் கவனிப்பதில்லை; ஆனால் பெண்கள் தம்முடைய குட்டிகளை நன்கு கவனித்துக்கொள்கின்றன.
# மலேசிய வெள்ளைக் கை கிப்பன்

## ஆயுட்காலம்

மலேசிய வெள்ளைக் கை கிப்பன்கள் சராசரியாக 30 ஆண்டுகள் காடுகளிலும், 44 ஆண்டுகள் வரை மிருக காட்சி சாலை போன்ற வாழிடங்களில் வாழ்கின்றன.
# அன்னபூர்ணா தத்தா

**அன்னபூர்ணா தத்தா** (*Annapurna Dutta*) 1894-1976 காலகட்டத்தில் வாழ்ந்த இந்தியாவின் ஆரம்பகால பெண் தொழில்முறை புகைப்படக் கலைஞர்களில் ஒருவராவார். அக்காலத்தில் புகைப்படம் எடுப்பது ஆண்களின் ஆதிக்கத் தொழிலாக இருந்தது. வீட்டு வேலைக்கு வெளியில் வேலைக்குச் செல்வது பெண்களுக்கு வழக்கத்திற்கு மாறான ஒரு பழக்கமாகவும் கருதப்பட்டது. அன்னபூர்ணா தனது சமகாலத்தவர்கள் மத்தியில் "புகைப்படக் கலைஞர் மசிமா" என்று புகழ் பெற்றார். சொந்தமாக படப்பிடிப்பு அரங்கம் எதையும் கொண்டிருக்கவில்லை என்றாலும் அன்னபூர்ணா தத்தா, தரகு அடிப்படையில் பணிபுரிந்தார். உருவப்படங்களைக் புகைப்படம் எடுக்க மக்களின் வீடுகளுக்குச் சென்றார். இவருக்கு கிடைத்த வருமானத்தில் பெரும்பாலானவை பெண்கள் பர்தாவை கடைபிடிக்கும் குடும்பங்களிலிருந்து வந்ததாகும். இவரே படங்களை உருவாக்கி அச்சிடவும் செய்தார்.
# அன்னபூர்ணா தத்தா

## வாழ்க்கைக் குறிப்பு

பிரிக்கப்படாத வங்காளத்தில் பிறந்த அன்னபூர்ணா, தனது 12 ஆவது வயதில் வழக்கறிஞரும் புகைப்படக் கலையில் ஆர்வம் கொண்டிருந்த புகைப்படக் கலைஞரான உபேந்திரநாத் தத்தாவை மணந்தார். ஓவியம் மற்றும் புகைப்படம் எடுத்தல் ஆகியவற்றைக் கற்றுக்கொண்டார். பின்னர் 25 வயதில் தொழில் ரீதியாக புகைப்படக்கலையை கையிலெடுத்தார். தனக்குக் கிடைத்த தரகு மூலம் தனது குடும்பத்தை ஆதரித்தார்.  
அன்னபூர்ணா தத்தாவிற்கு கிடைத்த தரகு வருமானம் பாடகர் அப்பாசு உடின், கவிஞர் இயாசிமுதீன் மற்றும் அசன் சுகரவர்தியின் குடும்பம் போன்ற உயரடுக்கு குடும்பங்களிலிருந்து வந்தன.
# காசினி (செவ்வாய்க் கிண்ணக்குழி)

**காசினி** *(Cassini)* இத்தாலிய வானியலாளர் ஜியோவன்னி காசினி நினைவாகப் பெயரிடப்பட்ட செவ்வாய் குழுப்பள்ளம் ஆகும். இப்பெயர் பன்னாட்டு வானியல் ஒன்றியத்தின் கோள் அமைப்புப் பெயரீட்டுப் பணிக்குழுவால் 1973 இல் ஒப்புதல் அளிக்கப்பட்டது .  
காசினி குழிப்பள்ள விட்டம் 415 கிமீ ஆகும். இது 327.9°மே 23.4°வ நிலாக்கோள ஆயங்களில் அமைந்துள்ளது. இது செவ்வாயின் அரேபியா நாற்கரத்தில் உள்ளது. காசினித் தரையின் சிற்றடுக்குகளைக் கீழே உள்ள படத்தில் காணலாம். . செவ்வாயின் பல் இடங்களில் உள்ள பாறைகள் அடுக்குகளாக அமைந்துள்ளன. பாறையடுக்குகள் பலவழிகளில் எரிமலைகள், காற்று, நீர் ஆகிய காரணிகளால் ஏற்படலாம்s.  
பல செவ்வாய் குழிப்பள்ளங்களின் அடுக்காக்க்ம் செவ்வாயின் படிசுசார் புவியியலில் விரிவாக விவாதிக்கப்பட்டுள்ளது.  
அண்மை ஆய்வுகளின்படி, அறிவியலாளர்கள் அரேபிய நாற்கர்க் குழிப்பள்ளங்களில் மாபெரும் ஏரிகள் இருந்திருக்க சேண்டுமெனக் கருதுகிறார்கள். காசினி குழிப்பள்ள விளிம்புகளில் நீர் வழிந்தமைக்கான தடயங்களுள்ளதாலும். உட்பாய்வுக்கும் வெளிப்பய்வுக்குமான கால்வாய்கள். விளிம்பில் அமைந்துள்ளதாலும் இதில் புவிக்கோளத்தில் உள்ள பைக்கால் ஏரியின் கொள்ளளவுக்கு நீர் நிரம்பிய ஏரி இருந்திருக்கலாம்.  
பல குழிப்பள்ளங்களில் முன்பு ஏரிகள் இருந்துள்ளன.
# வார்ப்புரு:Infobox mathematical statement

| caption = }  
| label1 = வகை
| data1 = }  
| label2 = புலம்
| data2 = }  
| label3 = அறிக்கை
| data3 = }  
| label4 = குறியீட்டு அறிக்கை
| data4 = }  
| label5 = யூகித்தவர்
| data5 = }  
| label6 = யூகிக்கப்பட்டது
| data6 = }  
| label7 = முதலில் கூறியது
| data7 = }  
| label8 = முதலில் குறிப்பிடப்பட்டுள்ளது
| data8 = }  
| label9 = மூலம் முதலில் நிரூபிக்கப்பட்டது
| data9 = }  
| label10 = முதல் ஆதாரம்
| data10 = }  
| label11 = மறைமுகமாக
| data11 = }  
| label12 = திறந்த சிக்கல்
| data12 = }  
| label13 = அறியப்பட்ட வழக்குகள்
| data13 = }  
| label14 = சமமான
| data14 = }  
| label15 = பொதுமைப்படுத்தல்கள்
| data15 = }  
| label16 = விளைவுகள்
| data16 = }  
}}<noinclude>  
</noinclude>
# மலேசிய மாநிலங்களின் சட்டமன்றங்கள்

**மலேசிய மாநிலங்களின் சட்டமன்றங்கள்** (*State Legislative Assembly*, மலாய்: *Dewan Undangan Negeri*, *DUN*, சீனம்: 马来西亚州议会) என்பது மலேசியாவின் 13 மாநிலங்களில்; ஒவ்வொன்றிலும் உள்ள மாநில அரசாங்கங்களின் சட்டமன்றக் கிளைகள் ஆகும்.  
மலேசிய அரசியலமைப்பின் வழி மாநிலச் சட்டங்களை இயற்றும் அதிகாரங்களை இந்தச் சட்டமன்றங்கள் கொண்டுள்ளன. ஒவ்வொரு சட்டமன்றத்திலும் பெரும்பான்மையான இடங்களைப் பெற்ற கட்சி மாநில அரசாங்கத்தை அமைக்கின்றது.  
பெரும்பான்மையான இடங்களைப் பெற்ற ஒரு கட்சியின் தலைவர் மாநில அரசாங்கத்தை அமைக்கின்றார். பரம்பரை ஆட்சியாளர்களைக் கொண்ட மாநிலங்களில் அந்தக் கட்சியின் தலைவர் மந்திரி பெசார் என்று அழைக்கப்படுகிறார். அதே வேளையில் பரம்பரை ஆட்சியாளர்கள் இல்லாத மாநிலங்களில் முதலமைச்சர் என்று அழைக்கப் படுகிறார்.
# மலேசிய மாநிலங்களின் சட்டமன்றங்கள்

## பொது

மலேசிய நாடாளுமன்றத்தில், மக்களவை (மலேசியா); மேலவை (மலேசியா); என இரு அவைகள் உள்ளன. மலேசிய நாடாளுமன்ற அமைப்பைப் போல் அல்லாமல், மாநில சட்டமன்றங்கள் ஒரே ஒரு சபையைக் கொண்டு இயங்குகின்றன. மந்திரி பெசார் அல்லது முதலமைச்சர்; இவர்களின் ஆலோசனையின் பேரில் மாநிலச் சட்டமன்றங்களைக் கலைக்க பரம்பரை ஆட்சியாளர்களும் (சுல்தான்கள்); யாங் டி பெர்துவாக்களும் (ஆளுநர்கள்) அதிகாரம் பெற்றுள்ளனர்.  
மாநிலச் சட்டமன்றங்கள் கலைக்கப்பட்ட அறுபது (60) நாட்களுக்குள் இடைக்காலத் தேர்தல்கள் நடத்தப்பட வேண்டும். வழக்கமாக, சரவாக், சபா மாநிலங்களைத் தவிர்த்து, மற்ற மாநிலங்களின் சட்டமன்றத் தேர்தல்கள் நாடாளுமன்றத் தேர்தல்களுடன் ஒரே நேரத்தில் நடத்தப்படும்.
# மலேசிய மாநிலங்களின் சட்டமன்றங்கள்

## மாநிலங்களின் முடியாட்சிகள்

அடங்கிய முத்திரை.]]  
- யாங் டி பெர்துவான் நெகாரா
- யாங் டி பெர்துவா மலாக்கா
- யாங் டி பெர்துவா பினாங்கு
- யாங் டி பெர்துவா சபா
- யாங் டி பெர்துவா சரவாக்  
தீபகற்ப மலேசியாவின் கெடா, கிளாந்தான், ஜொகூர், பெர்லிஸ், பகாங், சிலாங்கூர் மற்றும் திரங்கானு ஆகிய ஏழு மாநிலங்களின் முடியாட்சிகள், ஆண்வழி மரபு ஆதிக்கத்தில் *(agnatic primogeniture)*, மூத்த தலைமகனை ஆட்சியாளராகத் தேர்வு செய்கின்றன்.
# மலேசிய மாநிலங்களின் சட்டமன்றங்கள்

## மாநிலங்களின் முடியாட்சிகள்

### பேராக்

பேராக் மாநிலத்தைப் பொறுத்த வரையில், அரச குடும்பத்தின் மூன்று பிரிவுகளுக்கு இடையில் மூத்த நிலை அடிப்படையில், ஆட்சியாளர் ஒருவர் தேர்வு செய்யப் படுகிறார். அந்த ஏழு மாநிலங்களின் ஆட்சியாளர்களும் சுல்தான் எனும் பட்டத்தைப் பயன்படுத்துகின்றனர்.
# மலேசிய மாநிலங்களின் சட்டமன்றங்கள்

## மாநிலங்களின் முடியாட்சிகள்

### நெகிரி செம்பிலான் முடியாட்சி

நெகிரி செம்பிலான் மாநிலத்தைப் பொறுத்த வரையில், அங்கே ஒரு வகையான தேர்வுநிலை முடியாட்சி நடைபெறுகிறது. அதாவது அந்த மாநிலத்தின் பரம்பரைத் தலைவர்களால், அரச குடும்பத்தின் ஆண்களில் ஒருவர் ஆட்சியாளராகத் தேர்வு செய்யப் படுகிறார். நெகிரி செம்பிலான் மாநிலத்தின் ஆட்சியாளர் யாங் டி பெர்துவான் பெசார் என்றும் யாம் துவான் பெசார் என்றும் அழைக்கப்படுகிறார்.
# மலேசிய மாநிலங்களின் சட்டமன்றங்கள்

## மாநிலங்களின் முடியாட்சிகள்

### பெர்லிஸ் ராஜா

தீபகற்ப மலேசியாவின் வடக்கில், தாய்லாந்து எல்லையில் அமைந்து இருக்கும் பெர்லிஸ் மாநிலத்தின் ஆட்சியாளர் ராஜா என்று அழைக்கப் படுகிறார். சாயிட் ஹுசேன் ஜமாலுலாயில் என்பவர் பெர்லிஸ் சுல்தானாக பதவிக்கு வந்தார்.  
இவர் அரபு நாட்டைச் சேர்ந்த ஹாட்ராமி அராப் சாயுட் என்பவரின் தந்தைவழி பேரன் ஆவார். **சுல்தான்** எனும் அரசப் பதவி **ராஜா** என்று மாற்றம் அடைந்தது. அதனால், **பெர்லிஸ் சுல்தான்** என்பவர் **பெர்லிஸ் ராஜா** என்றே இன்றும் அழைக்கப்படுகின்றனர். இவருடைய சந்ததியினர் தான் இன்னும் பெர்லிஸ் மாநிலத்தை ஆட்சி செய்து வருகின்றனர்.
# மலேசிய மாநிலங்களின் சட்டமன்றங்கள்

## சட்டமன்றங்கள்

| ஜொகூர் | **ஜொகூர் மாநில சட்டமன்றம்** | Dewan Undangan Negeri Johor | Johore State Legislative Assembly |  |
| --- | --- | --- | --- | --- |
| கெடா | **கெடா மாநில சட்டமன்றம்** | Dewan Undangan Negeri Kedah | Kedah State Legislative Assembly |  |
| கிளாந்தான் | **கிளாந்தான் மாநில சட்டமன்றம்** | Dewan Undangan Negeri Kelantan | Kelantan State Legislative Assembly |  |
| மலாக்கா | **மலாக்கா மாநில சட்டமன்றம்** | Dewan Undangan Negeri Melaka | Malacca State Legislative Assembly |  |
| நெகிரி செம்பிலான் | **நெகிரி செம்பிலான் மாநில சட்டமன்றம்** | Dewan Undangan Negeri Sembilan | Negeri Sembilan State Legislative Assembly |  |
| பகாங் | **பகாங் மாநில சட்டமன்றம்** | Dewan Undangan Negeri Pahang | Pahang State Legislative Assembly |  |
| பினாங்கு | **பினாங்கு மாநில சட்டமன்றம்** | Dewan Undangan Negeri Pulau Pinang | Penang State Legislative Assembly |  |
| பேராக் | **பேராக் மாநில சட்டமன்றம்** | Dewan Undangan Negeri Perak | Perak State Legislative Assembly |  |
| பெர்லிஸ் | **பெர்லிஸ் மாநில சட்டமன்றம்** | Dewan Undangan Negeri Perlis | Perlis State Legislative Assembly |  |
| சிலாங்கூர் | **சிலாங்கூர் மாநில சட்டமன்றம்** | Dewan Negeri Selangor | Selangor State Legislative Assembly |  |
| திராங்கானு | **திராங்கானு மாநில சட்டமன்றம்** | Dewan Undangan Negeri Terengganu | Terengganu State Legislative Assembly |  |
| சபா | **சபா மாநில சட்டமன்றம்** | Dewan Undangan Negeri Sabah | Sabah State Legislative Assembly |  |
| சரவாக் | **சரவாக் மாநில சட்டமன்றம்** | Dewan Undangan Negeri Sarawak | Sarawak State Legislative Assembly | } |
# லெனின் பரிசு

**லெனின் பரிசு** (, *லெனின்சுக்கயா பிரேமியா*) அறிவியல், இலக்கியம், கலைகள், கட்டிடக்கலை மற்றும் தொழில்நுட்பம் தொடர்பான சாதனைகளுக்காக சோவியத் ஒன்றியத்தின் மிகவும் மதிப்புமிக்க விருதுகளில் ஒன்றாகும். இது முதலில் 1925 சூன் 23 இல் உருவாக்கப்பட்டு, 1934 வரை வழங்கப்பட்டது. 1935 முதல் 1956 வரையிலான காலகட்டத்தில், இதற்குப் பதிலாக ஸ்டாலின் பரிசு வழங்கப்பட்டது. 1956 ஆகத்து 15 முதல் மீண்டும் வழங்கப்பட்டு, 1990 இல் சோவியத் ஒன்றியம் கலைக்கப்படும் வரை ஒவ்வொரு இரட்டை எண்ணிக்கையிலான ஆண்டிலும் தொடர்ந்து வழங்கப்பட்டது. விருது வழங்கும் விழா ஏப்ரல் 22, விளாதிமிர் லெனின் பிறந்த நாளாகும்.  
லெனின் பரிசு லெனின் அமைதிப் பரிசில் இருந்து வேறுபட்டது, லெனின் அமைதிப் பரிசு சோவியத் ஒன்றியத்தின் குடிமக்களுக்கு வழங்கப்படுவதை விட வெளிநாட்டு குடிமக்களுக்கு வழங்கப்பட்டது, அமைதிக்கான காரணத்திற்காக அவர்களின் பங்களிப்புகளுக்காக. மேலும், லெனின் பரிசை ஸ்டாலின் பரிசு அல்லது பின்னர் யு.எஸ்.எஸ்.ஆர். மாநிலப் பரிசுடன் குழப்பிக் கொள்ளக்கூடாது. சில நபர்களுக்கு லெனின் பரிசு மற்றும் யு.எஸ்.எஸ்.ஆர். மாநிலப் பரிசு ஆகிய இரண்டும் வழங்கப்பட்டது.  
2018 ஏப்ரல் 23 இல் உருசியாவின் உலியானவ்சுக் மாகாணத் தலைவர் செர்கே மரோசொவ் 2020 இல் லெனினின் 150வது பிறந்தநாளை ஒட்டி, தமது மாகாணத்தில் மனிதநேயம், இலக்கியம் மற்றும் கலை ஆகியவற்றில் செய்த சாதனைகளுக்காக லெனின் பரிசை மீண்டும் அறிமுகப்படுத்தினார்.
# லெனின் பரிசு

## லெனின் விருது பெற்ற சிலர்

- நிக்கோலாய் தெமியானோவ் (1930, வேதியியல்)
- ஆந்திரே சாகரவ் (1956, இயற்பியல்)
- மிகைல் சோலகவ் (1960, இலக்கியம்)
- சிங்கிஸ் ஐத்மாத்தவ் (1963, இலக்கியம்)
- விளாதிமிர் ஆர்னோல்டு (1965, கணிதம்)
# டுயூக்கர் மான்

**டுயூக்கர் மான்** (*Duiker*) என்பது சகாரா கீழமை ஆபிரிக்காவைச் சேர்ந்த சிறிய மற்றும் நடுத்தர அளவிலான பழுப்பு நிற மறிமான் ஆகும். இவை மிகுதியாக மரங்கள் நிறைந்த பகுதிகளில் காணப்படுகின்றன. இதில் தற்போதுள்ள 22 இனங்கள், சில சமயங்களில் மற்ற இனங்களின் கிளையினங்களாகக் கருதப்படும் மூன்று இனங்கள் உட்பட, துணைக் குடும்பமான **செபலோபினே** அல்லது **செபலோபினியை** சேர்ந்தவையாக உள்ளன.
# டுயூக்கர் மான்

## சொற்பிறப்பியல்

"டுய்க்கர்" என்ற பெயரானது ஆப்ரிக்கான சொல்லான *டுயிக்* அல்லது இடச்சு *டியூக்கனில்* இருந்து வந்தது - இரண்டும் "மூழ்கு" என்று பொருள்படும். இது இந்த விலங்குகள் தங்களை மறைத்துக் கொள்வதற்காக தாவரங்களில் அடிக்கடி மறைந்து கொள்வதைக் குறிக்கிறது.
# டுயூக்கர் மான்

## விளக்கம்

டுயூக்கர்களின் வாழ்விடத்தின் அடிப்படையில் இரண்டு குழுக்களாகப் பிரிக்கப்படுகின்றன. அவை காட்டு டுயூக்கர் மற்றும் புதர் டுயூக்கர் என்பனவாகும். அனைத்து காட்டு டுயூக்கர் இனங்களும் சகாரா கீழமை ஆப்பிரிக்காவின் மழைக்காடுகளில் வாழ்கின்றன. அதே நேரத்தில் அறியப்பட்ட ஒரே புதர் டுயூக்கரான சாம்பல் பொது டுயூக்கர் சவன்னாக்களை இருப்பிடமாக கொண்டுள்ளன. டுயூக்கர்கள் மிகவும் பயந்த சுபாவமுள்ளவை. சிறு ஒலி கேட்டால் கூட ஒரே பாய்ச்சலாகப் பாய்ந்து புதர்களுக்குள் மறைந்து கொள்ளும்.  
இவற்றின் அரிதான எண்ணிக்கைக் காரணமாக, டுயூக்கர்களைப் பற்றி அதிகம் அறியப்படவில்லை. ஆப்பிரிக்காவின் வெப்பமண்டல மழைக்காட்டு மண்டலங்களில், மக்கள் தங்களுக்கு தேவைப்படும் தோல், இறைச்சி, கொம்புகளுக்காக டுயூக்கர்களை வேட்டையாடுகிறார்கள். சாதாரண டுயூக்கர் மற்றும் மிகச்சிறிய நீல டுயூக்கரைத் தவிர்த்து, அனைத்து வகையான டுயூக்கர்களின் எண்ணிக்கையும் கணிசமாகக் குறைந்து வருகின்றன. குறிப்பாக ஜென்டிங்க்ஸ் மற்றும் அபோட் டியூக்கர்ஸ் போன்ற பெரிய டுயூக்கர் இனங்கள், இப்போது அழிந்துவரும் விலங்குகளின் பட்டியலான செம்பட்டியலில் சேர்க்கப்பட்டுள்ளன.
# டுயூக்கர் மான்

## உடற்கூறியல்

டுயூக்கர்கள் வரையும் இருக்கும். நீல டுயூக்கர் 3.5–9 கிலோகிராம் வரையும், மஞ்சள்-முதுகு டுயூக்கர் 60–80 கிலோகிராம் வரை எடையுள்ளதாக இருக்கும். காட்டு டுயூக்கர் மான்கள் மெலிந்த கால்களையும், குள்ள உருவமும், பின் தூக்கிய முதுகும் கொண்டவை. இவை மிகக் குட்டையான கொம்புகளுடன், அடர்ந்த மழைக்காடுகளில் தடையின்றி செல்லவும், அச்சுறுத்தலுக்கு உள்ளாகும்போது புதர்களுக்குள் விரைந்து நுழைந்து கொள்ளவும் ஏற்ற உடலமைப்பைக் கொண்டுள்ளன. பொதுவான சாம்பல் நிற டுயூக்கர் மான்கள் சவன்னாக்கள் போன்ற திறந்த வெளி பகுதிகளில் வசிப்பதால், அவை நீண்ட கால்களும், செங்குத்து கொம்புகளைக் கொண்டுள்ளதாக இருக்கும். இந்த உடலமைப்பால் இவை விரைந்து நீண்ட தொலைவுக்கு ஓட இயலுவதாக உள்ளன. டுயூக்கர்களின் கண்களுக்கு கிழே நன்கு வளர்ந்த சுரப்பிகள் அமைந்துள்ளன. டுயூக்கர்களின் குளம்புகளில் வாசனையை வெளிப்படுத்தும் மிதி சுரப்பிகள் இருக்கின்றன. ஆனால் மனித குடியிருப்புகள் மற்றும் காடழிப்புகளால் உருவாக்கப்பட்ட புதுமையான சூழல்களுக்கு டூயூகர்கள் பழகுவது எளிதானதாக இல்லை.  
சிறிய இனங்கள், எடுத்துக்காட்டாக, நீல நிற டுயூக்கர்கள், பொதுவாக பல்வேறு விதைகளை சாப்பிட முனைகின்றன. அதே நேரத்தில் பெரிய இனங்கள் பெரிய பழங்களை அதிகம் சாப்பிடுகின்றன. நீல நிற டுயூக்கர்கள் மிகவும் சிறியதாக இருப்பதால், அவை "சிறிய, உயர்தர உணவுப் பொருட்களை செரிப்பதில் மிகுந்த ஆற்றல் மிக்கவை". டுயூக்கர்கள் அவை உண்ணும் உணவுகளில் இருந்து தேவைப்படும் தண்ணீர் சத்தைப் பெறுவதால், இவை பொதுவாக நீரைக் குடிப்பதில்லை. மேலும் "தண்ணீரற்ற இடங்களிலும் இவற்றைக் காணலாம்".
# டுயூக்கர் மான்

## உடற்கூறியல்

### செயல்பாட்டு முறைகள்

டுயூகர்கள் பகலாடியாகவோ, இரவாடியாகவோ அல்லது இரண்டுமாகவோ இருக்கலாம். பெரும்பாலான உணவுப் பொருட்கள் பகலில் கிடைப்பதால், பெரும்பாலான டுயூக்கர்களை பரிணாமத்தில் பகலாடிகளாக மாற்றியுள்ளன. டுயூக்கர்களின் உடல் அளவு மற்றும் உறக்க முறைக்கு இடையே தொடர்பு உள்ளது. சிறிய மற்றும் நடுத்தர அளவிலான டுயூக்கர்கள் பகல் நேரத்தில் அதிக செயல்படுபவையாகவும், உணவைத் தேடுபவையாகவும் உள்ள நிலையில், பெரிய டுக்கர்கள் இரவில் மிகவும் சுறுசுறுப்பானவையாக இருக்கின்றன. இதில் ஒரு விதிவிலக்காக பெரிய இனமான மஞ்சள்-முதுகு டுயூக்கரானது இரவும் பகலும் செயல்படுவதாக இருக்கும். <ref name="Newing"
# மொகெரா

***மொகெரா*** (*Mogera*) என்பது *தல்பிடே* குடும்பத்தில் உள்ள பாலூட்டி பேரினமாகும். இந்த பேரினத்தில் உள்ள சிற்றெலி *தல்பா* பேரினத்தில் உள்ள பழைய உலக சிற்றெலிகளிலிருந்து ஒரு இணை கீழ் கோரைப் பற்கள் மற்றும் கீழ் தாடையில் பெரிய பின் கடவாய் பற்களினால் வேறுபடுகின்றன.
# மொகெரா

## சிற்றினங்கள்

இந்த பேரினத்தில் பின்வரும் சிற்றினங்கள் உள்ளன:
- எச்சிகோ சிற்றெலி (*மோகெரா எட்டிகோ*)
- சப்பானிய சிற்றெலி (*மோகெரா இமைசூமீ*)
- இன்சுலர் சிற்றெலி (*மோகெரா இன்சுலாரிசு*)
- கானோவின் சிற்றெலி (*மோகெரா கனோனா*)
- லா டச் சிற்றெலி (*மோகெரா லடோச்சேய்*)
- உசுரி சிற்றெலி (*மோகெரா ரோபஸ்டா*)
- சாடோ சிற்றெலி (*மோகெரா டோகுடே*)
- சப்பானிய சிற்றெலி (*மோகெரா வோகுரா*)
- செங்காக்கு சிற்றெலி (*மோகெரா உச்சிடை*)
# சாதோ சிற்றெலி

**சாதோ சிற்றெலி** (*Sado mole*) அல்லது தோகுதா சிற்றெலி (***மோகெரா தோகுதே***) என்பது தால்பிடே குடும்பத்தில் உள்ள ஒரு பாலூட்டி சிற்றினமாகும். இது சப்பானின் சாதோ தீவில் மட்டுமே காணப்படும் அகணிய உயிரி ஆகும். அச்சுறு நிலை அண்மித்த இனமாக இது செம்பட்டியலில் வகைப்படுத்தப்பட்டுள்ளது.
# யாங் டி பெர்துவான் பெசார்

**யாங் டி பெர்துவான் பெசார்** (ஆங்கிலம்: *Yang di-Pertuan Besar* (**YDPB**) ; மலாய்: *Yang di-Pertuan Besar*) என்பது மலாய் தீவுக்கூட்டத்தில் மலாய் மொழி பேசும் சில நாடுகளில் அரச தலைவருக்கான பதவிப் பெயர் ஆகும். அத்தகைய அரச தலைவரின் பெயர்; "தலைமை ஆட்சியாளராக ஆக்கப் பட்டவர்" (*He Who Is Made Chief Ruler*) எனும் பொருள் கொண்டதாகும்.  
மலேசியாவின் நெகிரி செம்பிலான் மாநிலத்தில் தேர்ந்தெடுக்கப்படும் மன்னரை யாம் துவான் பெசார் (*Yamtuan Besar*) என்று அழைக்கிறார்கள். இவர் மலேசியாவின் மாமன்னர் யாங் டி பெர்துவான் அகோங் பதவிக்கு தகுதி பெறும் ஒன்பது மலாய் ஆட்சியாளர்களில் ஒருவர் ஆவார்.  
அத்துடன் அந்த ஒன்பது மலாய் ஆட்சியாளர்களில் ஒருவர்தான் யாங் டி பெர்துவான் அகோங் (*Yang di-Pertuan Agong*) பதவிக்கு தேர்வு செய்யப் படுகிறார்.
# யாங் டி பெர்துவான் பெசார்

## பொது

நெகிரி செம்பிலான் மாநிலம் நான்கு மாவட்டப் பிரிவுகளாகப் பிரிக்கப் பட்டுள்ளது. சுங்கை ஊஜோங், ஜெலுபு, ஜொகூல், ரெம்பாவ் என நான்கு பிரிவுகள். இந்த ஒவ்வொரு மாவட்டத்திற்கும் ஒரு தலைவர் இருக்கின்றார்.  
அந்தத் தலைவரை **உண்டாங்** என்று அழைக்கிறார்கள். மாநிலத்தின் மன்னர் பதவி காலியாகும் போது நான்கு மாவட்டத் தலைவர்களும் ஒன்று கூடி அவர்களின் நம்பிக்கைக்கு உரிய ஒருவரை மன்னராகத் தெரிவு செய்கின்றனர்.  
அப்படி தெரிவு செய்யப் படும் மன்னர், சுல்தான் என அழைக்கப் படுவது இல்லை. அதற்குப் பதிலாக **யாங் டி பெர்துவான் பெசார்** (*Yang di-Pertuan Besar*) என்று அழைக்கப் படுகின்றார்.  
கெடா சுல்தான் (*Sultan of Kedah*), கிளாந்தான் சுல்தான் (*Sultan of Kelantan*), பேராக் சுல்தான் (*Sultan of Perak*) மற்றும் திராங்கானு சுல்தான் (*Sultan of Terengganu*) ஆகிய சுல்தான்களின் துணைப் பட்டத்திற்கும் (*Subsidiary Title*) யாங் டி பெர்துவான் பெசார் என்றும் பெயர் உண்டு.
# யாங் டி பெர்துவான் பெசார்

## வரலாறு

இந்தோனேசியாவில் இருந்து 18-ஆம் நூற்றாண்டுகளில் இந்தோனேசிய மினாங்கபாவ் இனத்தவர்கள் மலேசியாவிற்குப் புலம் பெயர்ந்தனர். அவர்கள் நெகிரி செம்பிலானில் புதுக் குடியேற்றங்களை உருவாக்கினார்கள். அடுத்து புது மன்னராட்சியையும் தோற்றுவித்தார்கள்.  
இவர்களின் மன்னராட்சி முறை மற்ற மாநிலங்களைக் காட்டிலும் சற்று மாறு பட்டு இருக்கிறது. ஒரு மன்னரின் மகன் வாரிசாக அமையாமல் ஒரு மாவட்டத்தின் தலைவர் மன்னராகப் பிரகடனம் செய்யப் படுவதே இந்த மாநிலத்தில் காணப்படும் சிறப்புத் தன்மை ஆகும்.
# மஞ்சள் முதுகு டுயூக்கர்

இவற்றில் நான்கு கிளையினங்கள் அங்கீகரிக்கப்பட்டுள்ளன அவை:  
- *சி. எஸ் கர்டிசெப்ஸ்* <small>க்ரப் அண்ட் க்ரோவ்ஸ், 2002</small>
- *சி. எஸ் லாங்கிசெப்ஸ்* <small>கிரே, 1865</small>
- *சி. எஸ் ரூஃபிக்ரிஸ்டா போகேஜ்* <small>, 1869</small>
- *சி. எஸ் சில்விகல்டர்* <small>(அஃப்ஜெலியஸ், 1815)</small>
# மஞ்சள் முதுகு டுயூக்கர்

## விளக்கம்

மஞ்சள்-முதுகு டுயூக்கர்கள் குவிந்த உடல் வடிவத்தைக் கொண்டுள்ளன. இவை தூக்கிய முதுகு கொண்டவையாக உள்ளன. இவற்றின் கொம்புகள் மிகக் குறுகியவையாக, 8.5 முதல் 21 செமீ (3.3 முதல் 8.3 அங்குலம்) நீளம் கொண்டவையாக, உருளை வடிவத்தில் கூர்மையானவையாக உள்ளன. மஞ்சள்-முதுகு டுயூக்கர்கள் மறிமான்கள் கருப்பு நிறத்தவை. ஆனால் நடு முதுகிலிருந்து வால் முனை வரை அடர்த்தியான மஞ்சள் நிற உரோமங்களைக் கொண்டிருக்கும். இதுவே இவற்றின் பெயருக்கும் காரணம் ஆகும். டுயூக்கர்கள் பயப்படும்போது அல்லது அச்சுறுத்தப்படும்போது இந்த உராமங்கள் நிமிர்ந்து நிற்கின்றன. மஞ்சள் முதுகு டுயூக்கர்களில் கிடாக்களைவிட பெட்டைகள் சற்று பெரியதாக வளரும்.
# மஞ்சள் முதுகு டுயூக்கர்

## சூழலியல்

### வாழ்விடம் மற்றும் நடத்தை

மஞ்சள் முதுகு டுயூக்கர்கள் முதன்மையாக காடுகளில் வாழ்கின்றன. குறிப்பாக அரை இலையுதிர் காடுகள், மழைக்காடுகள், கரையோர காடுகள், மலைக்காடுகள் போன்ற பகுதிகளில் வாழ்கின்றன. இருப்பினும், இவை புதர்க் காடுகள், வனத் தீவுகள், சவன்னாக் காடுகளிலும் காணப்படுகின்றன.  
டுயூக்கர்கள் எளிதில் மிகுந்த அழுத்தத்திற்கு உள்ளாகின்றன. பயந்த சுபாவமுள்ள இவை அச்சுறுத்தலுக்கு உட்பட்டால் அதில் இருந்து தப்பிக்க கிட்டத்தட்ட கண்மூடித்தனமாக ஓடும். திடுக்கிடும் பட்சத்தில், டுயூக்கர்கள் தாங்கள் அடைக்கபட்டுள்ள கண்ணாடி தடுப்புக்குள் தலை குப்புறப் பாய்ந்து ஓடுவது லாஸ் ஏஞ்சல்சு விலங்கு காட்சி சாலையில் கண்டறியப்பட்டது. அடைக்கபட்டு வளர்க்கப்படும் நிலையில், டுயூகர்கள் மன அழுத்தத்தால் பாதிக்கப்பட்டு தாடையில் புண்கள் உருவாகுவதாக அறியப்படுகிறது. இதன் வாழ்விடங்களுக்கு அருகில் வாழும் மக்களுக்கு இது ஒரு முக்கிய உணவு ஆதாரம் இல்லை என்றாலும் வருமானத்திற்கான முக்கிய ஆதாரமாகவும் உள்ளது. எளிதில் பயமுறும் இயல்பு கொண்ட, மஞ்சள்-முதுகு டுயூக்கர்கள் கைவிளக்கின் (டார்ச் லைட்) ஒளியில் செய்வதறியாத நின்றுவிடுகின்றன. இது இவற்றை இரவில் வேட்டையாடுவதை மிகவும் எளிதாக்குகிறது. கைவிளக்கால் விலங்கு திகைத்து நிற்கும்போது, வேட்டைக்காரர்கள் ஏறக்குறைய அதன் அருகில் வரை நடக்க முடியும். இதுவே மஞ்சள் நிற முதுகு டுக்கருக்கு பெரும் ஆபத்தாக உள்ளது. சில அறிவியலாளர்கள் 2020 ஆம் ஆண்டிற்குள் இவை கடுமையான ஆபத்தான நிலைக்கு வந்து சேரும் கணிக்கின்றனர். பன்னாட்டு இயற்கைப் பாதுகாப்புச் சங்கமானது தற்போது மஞ்சள் முதுகு டுயூக்கரின் நிலையை அச்சுறுத்தலுக்கு அண்மித்த நிலையில் உள்ளதாக பட்டியலிட்டுள்ளது. ஆனால் தற்போதைய போக்குகள் தொடர்ந்தால், "மஞ்சள் முதுகு டுயூக்கரின் பரவல் பெருமளவில் துண்டிக்கப்படும். மேலும் இதன் நிலை இறுதியில் அச்சுறுத்தலுக்கு உள்ளாகும்." நைஜீரியாவின் ஓபன் ஹில்ஸ் பிராந்தியத்தில் உள்ள கிராஸ் ரிவர் தேசிய பூங்காவின் திறந்த காட்டில் மஞ்சள் முதுகு டுயூக்கர் ஏற்கனவே அழிந்து இருக்கலாம் என்று கருதப்படுகிறது. இந்த இனத்தின் அழிவு சுற்றுச்சூழலில் மிகுந்த தாக்கங்களை ஏற்படுத்தலாம் என்று கருதப்படுகிறது. இவை பல பழங்குடிகளின் முக்கிய உணவு ஆதாரமாக மட்டுமல்லாமல், பல்வேறு தாவரங்களின் விதைகளை பரப்பும் முகவர்களாகவும், பல மாமிச உண்ணிகளுக்கு இரையாகும் பொருட்களாகவும் செயல்படுகின்றன.
# சாம்பல் டுயூக்கர்

**சாம்பல் டுயூக்கர்** அல்லது **புதர் டுயூக்கர்** (*common duiker* also known as the *grey* or *bush duiker*) என்பது ஒரு சிறிய மறிமான் ஆகும். இது ***சில்விகாப்ரா*** பேரினத்தின் ஒரே உறுப்பினர் ஆகும். ஆப்பிரிக்காவின் கொம்பு மற்றும் கண்டத்தின் நடு மற்றும் மேற்குப் பகுதிகளின் மழைக்காடுகளைத் தவிர்த்து, சகாராவின் தெற்கே ஆப்பிரிக்காவில் எல்லா இடங்களிலும் இவை காணப்படுகின்றன. பொதுவாக, இவை மறைந்து கொள்ள ஏற்ற தாவரங்கள் கொண்ட வாழ்விடங்களில் - சவன்னா மற்றும் மலைப்பகுதிகள், மனித குடியிருப்புகளின் விளிம்புகள் உள்ளிட்ட பகுதிகளிலும் காணப்படுகின்றன.
# சாம்பல் டுயூக்கர்

## விளக்கம்

இந்த இனத்தின் நிறம் இவை வாழும் பரந்த புவியியல் பகுதிக்கு ஏற்ப மாறுபடுகிறது. இதில் 14 துணையினங்கள் விவரிக்கப்பட்டுள்ளன. இவை சுமார் 50 செமீ (20 அங்குலம்) உயரம் வரை வளரக்கூடியனவாகவும், பொதுவாக 12 முதல் 25 கிலோ (26 முதல் 55 பவுண்டுகள் வரை) எடையுள்ளதாகவும் இருக்கும். பெட்டைகள் பொதுவாக கிடாக்களை விட பெரியதாகவும் கனமாகவும் இருக்கின்றன. இவற்றில் கிடாக்கக்கு மட்டுமே கொம்புகள் உள்ளன. இவற்றின் கொம்புகள் 11 செமீ (4.3 அங்குலம்) நீளம் வரை வளரும்.
# சாம்பல் டுயூக்கர்

## நடத்தை

இவை ஆண்டு முழுவதும் இனப்பெருக்கத்தில் ஈடுபடுகின்றன. கருவுற்ற பிறகு இவற்றின் கர்ப்ப காலம் 6 முதல் 7.5 மாதங்கள் வரை ஆகும். இதன் பிறகு ஒரு குட்டியைப் பெற்றெடுக்கிறது. சாம்பல் டுயூக்கர்கள் பலவகையான உணவுகளை உட்கொள்கின்றன. பொதுவாக இவை இலைகள், பூக்கள், பழங்கள், கிழங்கு போன்றவற்றை உண்பதுமல்லாமல், இவை பூச்சிகள், தவளைகள், சிறிய பறவைகள், பாலூட்டிகள் மற்றும் அழுகுடல்களையும் கூட உண்ணும். இவை தங்களுக்குத் தேவைப்படும் நீர்ச் சத்தை தங்கள் உணவிலிருந்தே பெறுகின்றன. எனவே இவற்றால் நீண்ட காலத்திற்கு தண்ணீர் அருந்தாமல் இருக்க இயலும். மழைக்காலத்தில், இவை அடிக்கடி தண்ணீரைக் குடிக்காமல் இருக்கும். மாறாக பழங்களிலிருந்து திரவங்களைப் பெறும். குரங்குகள் உள்ள மரங்களுக்கு அடியில் இருந்துகொண்டு அவை சிதறவிடும் பழங்களைத் தேடி உண்ணும். இவை இரவும் பகலும் சுறுசுறுப்பாக இருக்கும். ஆனால் மனித குடியிருப்புகளுக்கு அருகில் பெரும்பாலும் இரவிலேயே வெளிவரும். காரணம் காட்டு நாய்கள் மற்றும் மனிதர்களின் நடமாட்டம் காரணமாக ஏற்படும் அச்சமாக இருக்கலாம்.  
ஆண் மான்கள் தங்கள் பிரதேசத்தின் எல்லையைக் குறிக்க பாறைகள் மற்றும் கிளைகளில் வாசனை சுரப்பிகளை விடுகின்றன. ஆண் மான்களின் விருப்பமான ஓய்வு இடங்கள் பொதுவாக தரையிலிருந்து உயரமான இடமாக இருக்கும். ஏனெனில் அங்கிருந்தே இவை தங்கள் பிரதேசத்தை கண்காணிக்க முடியும். மாறாக பெண் மான்கள் தங்களுக்கு மறைவிடமாக உள்ள பள்ளமான இடங்களையே விரும்புகின்றன. இந்த இனத்தின் ஒட்டுமொத்த வெற்றியாக பல்வேறு வகையான வாழ்விடங்களில் வசிக்கும் திறன் ஆகும்.
# மாநிலங்களவைத் தேர்தல்கள் 2015

**மாநிலங்களவைத் தேர்தல்கள் 2015** (*2015 Rajya Sabha elections*) என்பது இந்திய நாடாளுமன்றத்தின் மேல் சபையான மாநிலங்களவைக்கு எட்டு உறுப்பினர்களைத் தேர்ந்தெடுப்பதற்காக 2015ஆம் ஆண்டு நடைபெற்ற தேர்தல்களாகும். மேலும் ஐந்து இடைத்தேர்தல்களும் நடத்தப்பட்டன. சம்மு காசுமீர், கேரளா, மற்றும் பாண்டிச்சேரி ஒன்றிய பிரதேசங்களில் இடங்களை நிரப்ப வழக்கமான தேர்தல்கள் நடத்தப்பட்டன.
# மாநிலங்களவைத் தேர்தல்கள் 2015

## சம்மு காசுமீர்

சம்மு காசுமீரில் 7 பிப்ரவரி 2015
|-
| 2
| சைபுதீன் சோசு
| ஷம்ஷீர் சிங் மன்ஹாசு
| |
|பாரதிய ஜனதா கட்சி
|-
| 3
| ஜிஎன் ரத்தன்புரி
| |
| | ஜம்மு & காஷ்மீர் தேசிய மாநாடு
| பயாசு அகமது மிர்
| |
| | சம்மு காசுமீர் மக்களின் சனநாயகக் கட்சி
|-
| 4
| முகமது ஷஃபி
| நசீர் அகமது லாவே
|}
# மாநிலங்களவைத் தேர்தல்கள் 2015

## கேரளா

கேரளாவில் 16 ஏப்ரல் 2015
| 1 | எம். பி. அச்சுதன் | இந்திய கம்யூனிஸ்ட் கட்சி (மார்க்சிஸ்ட்) | கே.கே.ராகேஷ் | இந்திய கம்யூனிஸ்ட் கட்சி (மார்க்சிஸ்ட்) |  |
| --- | --- | --- | --- | --- | --- |
| 2 | பி ராஜீவ் | பிவி அப்துல் வஹாப் | இந்திய யூனியன் முஸ்லிம் லீக் |  |  |
| 3 | வயலார் ரவி | இந்திய தேசிய காங்கிரஸ் | வயலார் ரவி | இந்திய தேசிய காங்கிரஸ் | } |
# மாநிலங்களவைத் தேர்தல்கள் 2015

## பாண்டிச்சேரி

பாண்டிச்சேரியில் 28 செப்டம்பர் 2015 அன்று ஒரு நாடாளுமன்ற உறுப்பினரைத் தேர்ந்தெடுப்பதற்கான தேர்தல் நடைபெற்றது.
| அமர் சங்கர் சேபிள்
| |
|பா.ஜ.க
| |
|-
| 2
| உத்தரகாண்ட்
| மனோரமா டோப்ரியால் சர்மா
| |
|காங்கிரசு
| ராஜ் பப்பர்
| |
|காங்கிரஸ்
|-
| 3
| மேற்கு வங்காளம்
| ஸ்ரீஞ்சாய் போஸ்
| |
|திரிணாமுல் காங்கிரஸ்
| டோலா சென்
| |
| திரிணாமுல் காங்கிரஸ்
|-
| 4
| சார்கண்ட்
| கன்வர் தீப் சிங்
| |
| ஜே. மு. மு.
| |
| மொபசர் ஜாவேத் அக்பர்
| |
| பா.ஜ.க
| |
|-
| 5
| ஒடிசா
| கல்பதரு தாசு
| |
|பிஜூ ஜனதா தளம்
| |
| நரேந்திர குமார் ஸ்வைன்
| |
|BJD
| |
|}
# உமாதேவி நாகராஜ்

**இரேவண்ணா உமாதேவி நாகராஜ்** (*Revanna Umadevi Nagaraj*) (பிறப்பு 11 பிப்ரவரி 1965), ஆங்கில கோல்மேசை ஆட்டம் (பில்லியர்ட்ஸ்) மற்றும் மேடைக் கோற்பந்தாட்டத்தில் ஒரு இந்திய தொழில்முறை வீரர் ஆவார். இவர் உலக மகளிர் கோல்மேசை ஆட்டத்தில் வாகையாளராகவும் (2012) ஆறு முறை இந்திய தேசிய கோல்மேசை ஆட்டத்தில் வாகையாளாருமாவார். இவர் இலண்டன் 2012 வாகையாளர் போட்டியின்போது உலக தரவரிசையில் 13வது இடத்திலிருக்கும் இவா பால்மியசை தோற்கடித்து உலக வாகையாளரானார்.
# உமாதேவி நாகராஜ்

## வாழ்க்கை

உமாதேவி 1965 இல் பிறந்தார். உமாதேவி தனது வாழ்க்கையின் நடுவே, கோல்மேசை ஆட்டத்தில் தனது திறமையை உணர்ந்தார். பெங்களூரில் தட்டச்சராகப் பணிபுரிந்தபோது, கர்நாடக அரசு செயலகச் சங்கத்திற்குச் சென்று மேசைப்பந்தாட்டத்தை விளையாடினார். ஒரு நாள், பயிற்சிக்காக நீண்ட நேரம் காத்திருந்தபோது, அடுத்துள்ள கோல்மேசை ஆட்டதிற்கு செல்ல முடிவு செய்து, படிப்படியாக விளையாட்டை நேசிக்க ஆரம்பித்தார். அதற்குப் பின், முக்கிய கோல்மேசை ஆட்ட வீரர்கள் மற்றும் பயிற்சியாளர்களான அரவிந்த் சவுர், எஸ். ஜெய்ராஜ், எம்.ஜி ஜெயராம் ஆகியோரிடம் பயிற்சி பெற்றார். 2012 ஆம் ஆண்டில், உமாதேவி உலக கோல்மேசை ஆட்ட வாகையாளர் பட்டத்தையும், 8 பந்துகள் பிரிவில் தேசிய வாகையாளர் பட்டத்தையும் வென்றார்.
# உமாதேவி நாகராஜ்

## விருதுகள்

2009 ஆம் ஆண்டு கர்நாடக அரசால் கோல்மேசை ஆட்டத்திற்கான இவரது பங்களிப்பிற்காக ஏகலைவா விருது வழங்கப்பட்டது. கோல்மேசை ஆட்ட வாகையாளர் பட்டத்தையும், 8 பந்துகள் பிரிவில் தேசிய வாகையாளர் பட்டத்தையும் வென்றார். இந்தியாவில் 2017 ஆம் ஆண்டின் 30 சிறந்த பெண் சாதனையாளர்களின் பட்டியலில் இந்தியக் குடியரசுத் தலைவர் ராம்நாத் கோவிந்திடம் இருந்து நாரி சக்தி விருது பெற்றார்.